  Виталий Пронин Кык ар куспын шаерысьтымы Уже интыянъя центръёс пыр ужбергатон удыс борды кырмиськиз 7 сюрс 500 мурт. Шӧдскымон адскиз со 2010-тӥ арын. Соку аслэсьтыз бизнес-планзэ утиз но выль ӧрын тыршыны ӧдъяз 3 сюрс 700 мурт.Матысь аръёсы та программа пумен ворсаськоз ни. Кылсярысь, туэ ужбергатон удысэз радъяны висъямын 1 сюрс 400 квота. Со чотын кылдоз 1 сюрс 350 выль ужан инты. Бизнесэн вырыны мылкыд карисьёслы сётӥське уксёен юрттэт - 58 сюрс 800 манет.Удмуртиысь Калыкез уже интыянъя кун службалэн кивалтӥсез Юрий Брусянский верамъя, таӵе амал туж ӟеч вылэм. Уго программа быдэсъяськон ӵоже Уже интыянъя центръёсы берытскиз 30 мурт гинэ. Соос асьсэды ужбергатӥсьлэн удысаз эскеризы но воззэс тыро-пыдо нуыны ӧз пӧрмытэ.Елена Скворцова.  